
Rojnameya panzdehrojî ya siyasî, çandî û giştî 



Komkirina Dezgehên Setelaytan Li Kurdistanê 


Li îranê xelk bi awayekî ne qanûnî 
dikare Setelaytan bi kar bîne! 

Komara Îslamî ya îranê di doma 
kiryarên xwe yên bêşerm û paşverû de, 
di gelaleyekê de, biryara komkirina 
dezgehên Setelaytan bi hêzên paşverû 
yên xwe dayiye... R. 8 


Partiya Demokrat ya Kurdistana Iranê diweşîne 



HtKÛMETA HEVGiRTÎ YA 
KURDiSTANÊ ROINAH' XISTE 
NAVA DILÊ NETEWEYA KURD 


Roja yekşem, 
07.05.2006'an, Civata 
Nîştimanî ya Kurdistanê 
civîneke giring û dîrokîji 
bo bawerî dan bi 
Kabîneya Pêncemîn pêk 
anî. 

Pêkhatin û 

ragehandina Hikûmeta 
Hevgirtî ya Kurdistanê 
tevî vê yekê ku gaveke 
giring ji bo zêdetir xurt û 
qahîmkirina refên xelkê 
Kurdistanê ye, di heman 
demê de jî derfet û 
delîveyeke çêtir ji bo 
avadankirin û pêşxistina 
Kurdistanê diafirîne. Ji 
wan giringtir rewşa 



siyasî ya Kurdan li îraqê û herêmê de girantir dike. Lewra 
ev gave bûye cihê şabûn û keyfxweşiya neteweya Kurd di 
hemû parên Kurdistanê de. 



Peyama Pîrozbahiya Deftera Siyasî Ya PDK 
. îranê Bi Boneya Pêkhatina Hikûmeta 
Hevgirtî Ya Herêma Kurdistanê R 2 

y 

Peyama Pîrozbahiya Rêzdar Mistefa Hicrî 
Ji Bo Serokê Civata Wezîrên Kurdistanê 

R. 2 


Komara Îslamî deng ne anî 

Endamên Şêwra Mafê Mirovan ya Rêxistina 
Neteweyê Yekbûyî hatin hilbijartin 


Di pêvajoya pêkanîna 
reforman di pêkhateya Rêxistina 
Neteweyên Yekbûyî de gaveke 
nû derkete holê. Şêwra Mafê 
Mirovan ya nû dê cihê 
Komîsyona Mafê Mirovan ya berê 
a NY bigire. 

47 welat divêt bibin endamê 
vê Konseyê. Di civîna yekemîn 
ya vê saziyê de ku çend rojan 
berî niha pêk hat, 44 welat ji 47 
welatên endam hatin hilbijartin. 
Bijartina 3 welatên din ku divêt ji 
Ewropaya Rojhilat bin, di çend 
rojên pêşîn dê bihê encam dan. 

Komara Îslamî ya îranê yek ji 



wan welatan bû ku 
gelek hewl û cehd kir, 
bibe endamê vê 
rêxistina navneteweyî. 
Lê ji ber binpêkirina 
xurt û berdewam ya 
mafên mirovan li îranê 
deng ne anî û 
endambûna îranê hate 
mandel kirin. 


Festîvala Hevpar 
Ya Navenda 3’ê 
Ya Kurdistanê Û 
Hêzên Kureya 
Başûr 



Dom R. 4 




Çalakî Û Hevdîtinên 
Sekreterê Giştî Yê PDK 
îranê Li Welatê Birîtaniya 


Roja 25'ê Avrîla 2006'an, 
Şekreterê Giştî yê PDK 
îranê, birêz Mistefa Hicrî 
di gera xwe ya ji bo 
welatên Ewropayê gihîşte 
London, paytexta welatê 
Birîtanyayê... r_ 2 


Demokrasî, Biha û Piratîka Wê 

Beşa 27 


Demokrasiya 
delîberatîv bi awayên 
cur bi cur bala xwe 

dide mirovan. _ _ 

R. 3 


Di 120'emîn Salvegera Roja 
Cîhanî Ya Kedkaran De 

Karker Bi Dijwarî Dijîn 


Bi milyonan 
bêkar di cîhanê 
de hene R 5 


Bandora Çapemeniyê Di Civakê 
De Û Rewşa Wê li îranê 


Hebûna belavokan û 
xurtî û berfirehiya 
weşanên cur be cur yek 
ji sedemên pêşketina 
çandê û nîşaneya liv û 
bizava di her civakekê 
deye.... R. 6 


Têgihîştina Şaş Ya Rayedarên 
Komara Îslamî Li Mafên Jinan 





Li Iranê jin ji 
ber li 
xwekirina 
Îslamî rastî 
êrîşan tên... 

R. 7 


Mirovê/a civaka 
çewisandî û siyasetgirtî 
nikare weke takek 


serbixwe bifikire... 


R. 9 



RONAKBIRI 


Kesê/a ronakbîr, di 1 
berjewendiyên xwe 
yên kesane û 
rojane de nafikire... 

R. 10 

Agirî, hejmar 39,15’ê Maya 2006 


SIYASI 


Peyama Pîrozbahiya Deftera Siyasî Ya PDK 
îranê Bi Boneya Pêkhatina Hikûmeta 


Peyama Pîrozbahiya Rêzdar Mistefa Hicrî Ji 
Bo Serokê Civata Wezîrên Kurdistanê 


Hevgirtî Ya Herêma Kurdistanê 

Rêzdar Cenabê Nêçîrvan 
Barzanî 

Serokê Civata Wezîrên 
Hikûmeta Herêma Kurdistanê 

Tevî silaveke germ 
Pêkhatina kabîneya nû û hevgirtî 
ya Hikûmeta Herêma Kurdistanê 
bi serokatiya te yê birêz ji bo me 
hemûyan cihê keyfxweşîyê ye. 

Bi vê hincetê ve em pîrozbahiyê 

li cenabê te û tev Wezîrên Kabîneya nû dikin û em 
hêvîxwaz in, Hikûmeta Herêma Kurdistanê di encamdana 
erk û wezîfeyên xwe de serkevtî be, Kurdistan di gişt 
warekê de geşekirin û pêşdeçûna pitir û civatên gelê Kurd 
jî di vî parçeyê Kurdistanê de jiyaneke bextewertir bi xwe 
ve bibînin. 

Tevî rêz û hurmetên me 

Partiya Demokrat ya Kurdistana îranê 
08.05.2006 ê Zayînî 
18.02.1385'ê Rojî 



Birayê hêja Kekê 
Nêçîrvan Barzanî 
Serokê Civata 
Wezîrên 
Kurdistanê 
Tevî silav û 
hurmetan! 


Ragihandina kabîneya nû ya Hikûmeta Hevgirtî ya Kurdistanê 
bi Serokatiya we yê hêja û bernameya karê vê hikumetê, 
gaveke din ya mezin di pêvajoya pêşdeçûna doza Kurd li 
Kurdistana îraqê û herêmê de ye. 

Em tevî xuyakirina keyxweşiya xwe bi vê boneyê, 
pîrozbahiyê ji we yê birêz û ji rêya we re li kit kite endamên 
hikûmeta nû dikin û em hêviya serkevtinên mezintir di 
pêvajoya hevgirtina gelê Kurd li Kurdistana îraqê û xizmet bi 
welat ji bo we dixwazin. 

Bira û dilsozê we 
Mistefa Hicrî 

Sekreterê Giştî yê PDK îranê 
Norwej - Oslo 
09.05.2006 




Çalakî Û Hevdîtinên Birêz Sekreterê Giştî Yê PDK 
îranê, Kekê Mistefa Hicrî Li Welatê Birîtaniya 


oja 25'ê Avrîla 2006'an,^ 

R Sekreterê Giştî yê PDK îranê, 

birêz Mistefa Hicrî di gera xwe ya 
ji bo welatên Ewropayê gihîşte 
London, paytexta welatê 
Birîtanyayê û ji aliyê şandeke PDK 
îranê ve hate pêşwazî kirin. 

Hêja Mistefa Hicrî li welatê Birîtanya 
ev hevdîtin û çalakî pêk anîn: 

-Demjimêr 14'ê paşnîvroya roja 25'ê 
Avrîlê, hevdîtin tevî rêzdaran "Michael 
Connarty" û "Tom Clark" endamên 
Parlemanê 

- Demjimêr 17'ê paşnîvroya roja 
25'ê Avrîlê, hevdîtin tevî "Dr. Philip J. 
Robins", fêrkarê zanîngeha "Oxford"ê 
û berpirsiyarê beşa Rojhilata Navîn li 
zanîngehê 

- Demjimêr 17:30'ê roja 26'ê Avrîlê, 
hevdîtin tevî xatûna "Maura 
Connelly", Konsula siyasî li 
Balyozxaneya Amerîka li Birîtanya 
- Demjimêr 15:30'ê paşnîvroya roja 
26'ê Avrîlê, hevdîtin tevî "Lord 
Corbett" 

- Demjimêr 13'ê paşnîvroya roja 
27'ê Avrîlê, hevdîtin tevî "Lord 
Clement Jones", her wiha ji aliyê wî, 
Kekê Mistefa Hicrî bo xwarina nîvrojê 
(firayînê) li Parlemanê hate vexwendin. 

- Demjimêr 13'ê paşnîvroya roja 
29'ê Avrîlê, civîji tevî endamên 
Komîteya PDK îranê li Birîtanyayê 
- Demjimêr 10'ê sibêdeya roja Ol'ê 
Maya 2006'an, hevpeyvîn tevî 
rojnameya "Asharq Al- Awsat" 

- Demjimêr 17'ê paşnîvroya roja 
Ol'ê Maya 2006'an, hevdîtin tevî "Lord 
Eric Avebury" 

Her wiha di wan sê roj, bervar û 
cihên cuda de, hevdîtin tevî hejmarek 


perêzî û kesayetiyên Kurd û Îranî de pêk 
anî. 

Mijar û aliyên basên di hemû 
hevdîtinan deji van pêk hatibû: 

Bas li ser îranê û rewşa Kurdan li 
Kurdistana îranê, bipêkirina mafê 
mirovan ji aliyê rejîmê, xwenîşandanên 
sala borî û îsal li Kurdistana îranê û 
binpêkirina mafên neteweyî yên Kurdan ji 
hêla Komara Îslamî ya îranê ve, xebat û 
tekoşîna PDK îranê, piştgiriya rejîmê ji 
terorîzmê û girûpên terorîstî, maytêkirin 
di kar û barê welatên herêmê di bin 
dirûşa şandina Şoreşa Îslamî û dijberî 
tevî pêvajoya aştiyê di Rojhilata Navîn 
de. 

D[van basane de Sekreterê Giştî yê 
PDK îranê, rewşa herêmê û navneteweyî 
ji bo tevgera siyasî ya Kurdan di îranê de 
jêhatî zanî û her wisan li ser cehd û 
hewlên rejîmê bo bidestxistina çekên 
Etomî got: "Partiya me li ser vê baweriyê 
ye ku teyarbûna îranê bi çekên Etomî, ji 
bo gelên îranê, herêmê, civaka cîhanî û 
nemaze Rojava û aştî di Rojhilata Navîn û 
cîhanê de cihê tirsê ye. Gotûbêjên çend 
salî yên welatên Birîtanya, Fransa û 
Almanyayê hetanî niha nekariye rejîma 
îranê bîne ser vê rêyê ku civaka cîhanî û 
Ajansa Vejena Etomê ya Navneteweyî 
bêxem û piştrast bike, ku bi rastî 
naxwaze çekên Etomî çê bike. Bi taybet 
piştî bi ser kar hatina Ehmedînejad û 
destpêkirina zengînkirina Uraniyûmê, ev 
guman û şike li cem civaka cîhanî xurt û 
bihêztir kiriye." 

Her wiha Birêz Mistefa Hicrî derheq 
destnîşan kirina rêyekê ji bo derbazbûna 
gelên îranê di rewşa zal ya bi ser wan de 
anî ziman: 

"Partiya me li ser vê baweriyê ye, 



rêya herî hêja û jêhatî ji bo serbestbûn 
di vê rewşa nexweş û dijwar ku gelên 
îranê rasî hatine, piştevanîkirin ji 
Opozîsyona îranê û Kongreya Neteweyê 
îrana Federal e, hevfikrî û alîkarî kirina 
bi wan ej<u dişêt hilweşandina rejîma 
Komara Îslamî misoger bike û wê demê 
em dikarin bi hevkariya me tev aliyekê 
sîstemeke gelî û demokratîk ku hem 
îran bikare di asta navneteweyî de cihê 
jêhatî yê xwe bidestev bîne û hem gelên 
îranê bi mafên xwe bigihîjin û bi azadî 
bijîn û hem jî civaka navneteweyî ji tirsê 
rejîma Komara Îslamî ya îranê azad û 
rizgar bibe, ava bikin." 

Hêjayê gotinê ye ku di tev 
hevdîtinan de birêz Mewlûd Siware, 
Nûnerê Têkiliyên PDK îranê li 
Birîtanyayê bi Sekreterê Giştî yê PDK 
îranê re bû. 

SIYASI 


Demokrasî, Biha û Piratîka Wê 


(Beşa 27) 


Kurmanc Hakkî 
kurmanchakki@yahoo.com 

îratîka berhevdana vekirî 

Demokrasiya delîberatîv bi 
awayên cur bi cur bala xwe dide 
mirovan. Bingeha wê li ser 
rêzgirtina wekhev ya mirovane a 

ku di bidestveanîn û sazkirina armancên 
hevbeş û nirx û bihayên hevbeş de tê 
xuyanî kirin û di dema biryara hevbeş de 
xwastekên takekes û civakê bi hev re tên 
girêdan. Demokrasiya delîberatîv vê yekê 
jî berçav digire ku her mirovek dikaribe 
şaşiyê di têgihîştin li rastiya meselan bike 
û şîrova û ramanên mirov dikaribin li ser 
pirsgirêkên exlaqî cuda û şaş jî bibin. 
Serbarê wê jî, demokrasiyê bawerî bi 
biryara serbixwe û otonom ya mirov heye, 
her wekî otonomiya bidestveanîna 
zaniyariyan. Biryara bi eşkere û vekirî û 
herwisa vekirîtî li diyaloga ser pirsgirêkên 
ku diviya bihên biryardan, berî biryardanê 
alîkariya dadperwerî û edaletê dike di 
berfirehkirina zanyariya mirovan de 
derbarê wan pirsgirêkên ku divêt biryar li 
ser wan bihên dan û girêdayî bi jiyana wan 
heye. 

Her çend ku dîtinên "Rawls" û 
Habêrmas gelek caran ji hev cuda ne, lê 
hevbeşiya wan di biryardana 
avedankerewe (konstraktîv) de, rêzgirtina 
mirovan li hev, serxwebûna biryardanê bi 
awayekî rasiyonal û diyaloga vekirî. 
Demokrasiya delîberatîv gelek balkêş û 
ciwan e, lê piratîka wê rabûn û rûniştin li 
gor pirensîpan karek zehmet e. Bi 
baweriya lêkolînvan "Barry" (1995), hizra 
îdeal a demokrasiya delîberatîv ya 
"Rawls", "Scanlon" û Habirmas bi zehmet 
di wê serdemê de bihê cî bi cî kirin. 

Demokrasiya delîberatîv li siyasetvanan 
û biryarderan dixwaze bi vekirîtiyê û 
şîrovekirina eşkere ya civakî sozdar bin. 
Kêmasiya berhevdana civakî yan diyaloga 
vekirî dikaribe bi sebebên jêrîn be: (i) 

Hizra takekesan girêdayî bi kesên din e û 
ev bi awayekî serbixwe nikaribin biryarê 
bidin, (ii)takekes di hewla bidestveanîna 
berjewendiyên xwe yên takekesî yan girûpî 
ne an jî girêdayî bi biha û nirxên xwe yên 
kevin in ku nikaribin wan nû bikin. Di 
hegera (i) da takekes berjewendî û nirx û 
bihayên xwe nas neke. Ji ber wê yekê 
takekes nikaribin bi tenê ramanên xwe pêk 
bînin, xwe girêdayî dîtinên kesên din dikin 
û bi vî awayî hizr û dîtinên wan nayê nas 
kirin. Ewa jî dijî merca hizra wekhevî û 
yeksaniya demokrasiya delîberatîv e, ji ber 
ku serxwebûna mirovan nabe jê bihê 
standin. Pirsgirêka beşa (i) demekê tê pêş 
ku di şûna bawerî bi welatiyan de li dema 
biryardanê hemû bawerî bi karnas û 
pisporan li biryardanê de bihê dan. 

Di beşa (ii) de hizr û dîtinên takekesan 
li ser bingeha şîrovekirina kûr ji bo 
rêzgirtina hevber di navbera takekesan de 
newestaye. Di wê rewşê de takekes 


naxwazibin guhdariya dîtinên kesên din 
bikin yan jî wan zor micid nagirin, hetanî 
amade bibin dîtinên xwe biguherin. 

Takekes di vê rewşê de ne tenê maf û 
berjewendiyên xwe tevî berjewendiyên 
giştî girê nadin, belkî hemû xebata wan ji 
bo bidestveanîna berjewendiyên takekesî û 
girûpî ye yan jî dîtinên fenatîk dibin 
sedema wê yekê ku xwe tenê rastiya 
yekbêj û mutleq bizanibi. 

Ew desteyên ku ji bo berjewendiyek 
taybetî kar dikin weke Habermas daye 
nîşan kirin, stratêjiya rasiyonal bikartînin. 
Ewana ji bo gihîştin bi armancên xwe li 
taktîka sozdan û tirsandinê behrê 
werdigirin, daku welatiyan bi dengdan û 
alîgirîji wan hay bidin. Dîtina han ku bi 
rasyonala stratêjîk hatiye nas kirin, di 
berhevkirin bi rasiyonala komnîkasyonê de 
ew cudahiyane dide xuya kirin. Di 
rasiyonalîzma stratêjîk de aliyê pêwendîdar 
guhê xwe nade kesên din û ji bo wî/wê 
berjewendî berî her tiştekê tên û rast 
nebêjî nikaribe bibe hegera pêşgîrî kirin li 
karê wî/wê. Lê li hember da 
komonîkasyona rasiyonal girêdayî bi hin 
baweriyên kûrtir e, xasmayî di gehandina 
armancên xwe û rastbêjiyê de gelek 
disekine. 

Li gor"Gutmann" û "Thompson" (1996) 
berhevdana Vekirî hergav nikaribe bi 
awayekî wekhev û medenî here pêş, carna 
ji bo bidestveanîna rêzgirtina giştî û 
gihîştin bi dîtinên hevbeş tirsandin û 
derbirîna hizrên radîkal jî hewce ne. Ew 
dîtina han bingeha pirensîpên demokrasiya 
delîberatîv pêpest dike, xasmayî erka bi 
edeb bûna Rawls di derbirîna bîr û 
ramanan de. 

Serbarê zehmetbûna pirensîp û bihayên 
demokratîk, di roja nû de em hinek wan 
taybetmendiyên demokrasiyê li civakên îro 
yên demokratîk de ku bi awayê Parlemanî 
tên îdare kirin, dibînin. Li gor "Jon Elster" 
(1998) di diyaloga vekirî de mirov bi neçarî 
carna xwe sansor dike. Heta eger beşdarên 
diyalogê mirovên fanatîk û radîkal jî bin 
yên ku tenê li berjewendiyên xwe digerên 
ji bo bidestveanîna baweriya civakê û 
kişandina sirinc û bala wan neçar e xwe 
sansor bike û bi awayekê xwe bide 
nîşandan ku alîgirê hez û daxwaza piranî 
ye. 

Li gor "Elster" xwe sansoriya giştî yan 
ewa ku Habermas bi "fîlterên dîskorsa 
diyalogê" nav dibe, dikaribe kar bike, 
heta eger di civakê de rewşa îdeal jî nebe 
û takekes bi awayekî kûr sozdar nebin bi 
sinca demokrasiya delîberatîv. Beşdarî û 
diyaloga vekirî dikaribe rolek giring di 
hevsengiya bingehên yasayî û xwestekên 
giştî de bilîze. Li gorî"Elster" di diyaloga 
eşkere de mekanîzmek heye ku dikaribe bi 
mekanîzma xwe paqij nîşander bihê li nav 
kirin. Wê demê ew kesên ku bi navê 
wekheviyê û dadperweriyê diaxivin, 
dikaribin bikevine bin bandorê û hizr û 
ramanên wan bihên guherîn. Nemaze ew 


kesên ku 
dixwazibin 
wilo nîşan 
bidin ku tevî 
girift û 
konfilîktên 
navxweyî 
ninin. 

Rewşa han 
alîkarek baş 

ji bo wan e. 

Mînakek di vê derheqê de ku wê 
rewşê bêtir şirove bike. Bo nimûne 
di demokrasiya li ser bingeha 
hilbijartin û Parlemanî de heke 
siyasetvan bixwazibin ser pirsek 
civakî weke zêdekirina heqdestê 
karkeran bi armanca edalet û 
dadperweriyê biaxivin, hizra ku di 
diyaloga vekirî de bas hatiye kirin, 
dikaribin di gengeşeyên din jî qal pê 
bikin. Di demeke wilo da eger biryar 
yan ramanên siyasetvan û 
biryarderan dadperwerane nebe yan 
jî dijî berjewendiyên civakê bin ew 
dikaribin bikevin ber rexne û 
lomeyên civakê. Vekirîbûn û bi nav 
û dengbûn bi xwe re hinek şêwazên 
rabûn û rûniştin û kiryarên lojîkî 
(mentiqî) tîne, ku dibe hegera wê 
yekê siyasetvan bi awayekî lojîk 
têkelî mijaran bibin. Di demokrasiya 
li ser bingeha hilbijartinê welatiyan 
mafê wê yekê hene ew kes yan 
ramanên ku bi ziyana wan in, bi 
dengê xwe bînin xwar û di şûn de 
altirnatîvên bêtir hilbijêrin. 

Vekirîtî û eşkerebêjî alavek ji bo 
berhevkirina altirnatîvên siyasî ye. 

Di hilbijartina Parlemanî de vekirîtî 
hêza xwe ya rastî nîşan dide. Di 
argûmênta xwe da "Elster" berevajî 
"Rawls" û "Habermas" basa qencî û 
xerabiyê nake. Ewa jî kêmasiya 
dîtina "Elster" li hember "Rawls" û 
"Habermas" digehîne. 

Di demokrasiyê de li gor dîtina 
"Elster" û "Bentham" rola welatiyan 
zêrevanî li ser kar û kiryarên 
siyasetvan û biryarderan e. Li gorî 
wê teoriyê welatî li hember kar û 
biryarên siyasetvan û biryarderan 
de dij kiryaran ji xwe nîşan didin. 
"Habermas" û alîgirên wî li ser vê 
baweriyê ne ku divê welatî di 
biryarên siyasî de çelengtir bibin. 

Habermas bi xwe jî wê yekê 
qebûl dike ku ji ber zehmetbûn û 
têkelbûna sîstema siyasî ya nûjen, 
biryardanên demokratîk divêt ji 
rêya nûnerên hatî helbijartî ji aliyê 
welatiyan bihê encam dan. Di 
pirtûka xwe de "Habermas" (1996) 
bi vî awayî dîtinên xwe tîne ziman: 

"Min wêneya deşta siyasetê 
wek geliyek kûr kêşa ye ku tê 
de dengê mirov tê bersîvdan, 
tenê dema pirsgirêkên siyasî 
yên sîstemê tenê bi rêyên siyasî 
de tên çareser kirin. Di wê 
çarçoveyê de gotûbêja vekirî û 
giştî wek deverek hestyar 

SIYASI 


Festîvala Hevpar Ya Navenda 3’ê Ya 
Kurdistanê Û Hêzên Kureya Başûr 


oja 

R 09.02.1385(29.04.2006)'an, li 
Navenda 3'ê ya Kurdistanê 
Festîvalek bi hinceta serkeftina 

projeyeke 20 rojî a xizmetkirin û 
avadaniyê di bin navê: Em bi yekîtî û 
têkoşîna xwe dê pêşerojeke geş û 
bextewerane misoger bikin, ku ji 

aliyê hêza Kureya Başûr û bi hevkariya 
Pêşmergeyên PDK îranê li Navenda 3'ê 

ya Kurdistanê di 
dema 20 rojan de 
pêk hat. 

Ev festîvala bi 
pişikdariya 
piraniya Kadro û 
Pêşmerge û 
malbatên partiyê 
li navenda 3'yê û 
kempên cur bi cur 
yên partiyê û 
endam û alîgirên 
partiyê li bajarên 
Kurdistanê û 
Betalyona 121'ê a 
"Tîpa Zeytûn" û 
çend 

fermandeyên 
hêza Kureya 
Başûr û aliyên 
siyasî yên 
Kurdistanê, wekî 
Partiya Demokrat 

a Kurdistanê, Yekîtiya Nîştimanî a 
Kurdistanê, Partiya Sosyalîst a 
Kurdistana Turkiyê û her wiha nûnerên 
gundên devera Beranetiyê birêve çû. 

Festîval bi sirûda neteweyî a Ey 
Reqîb dest pê kir û piştre peyama 



Hêzên Koreya Başûr û Pêşmergeyên 
Nawenda 3’ê ya Kurdistanê Festîvaleke 
hevbeş li darxistin 


Navenda 3'ê a Kurdistanê ji aliyê birêz 
Mihemed Salih Qadirî, endamê 
Komîteya Navendî ya PDK îranê û 
Berpirsê Nawenda 3'ê ya Kurdistanê ve 
hate xwendin. Wî di peyama xwe de tevî 
sipas û destxweşî û mikûmbûn li ser 
bihêzkirina pêwendî, dostînî û alîkariya 


di navbera Kurd û hevalên wek Hêza 
Zeytûn û hevalbendan, soz û 
emegnasiya PDK îranê û xelkê 
Kurdistana îranê derheq vê projeya 
xizmetguzariyê gihande hêzên Kureya 
Başûr û xelkê wî welatî 

Piştre peyama Hêza Zeytûn a 
Kureya Başûr ji aliyê fermandeyê vê 
hêzê, Ço Hîyo Hong ve hate 
xwendin. Navbirî di peyama xwe de 


serbarê pêçeqandin li ser xurtkirina 
têkiliyên navbera xelkê Kurdistanê û 
Kureya Başûr, hêviya serkeftinê ji bo 
gelê Kurd xwast. Piştre sipasnameya 
rêzgirtina Hêza Zeytûn bi nîşaneya 
emeg û wefadariya Kureya Başûr ji bo 
Kurdên îranê pêşkêşî hêja Mihemed 
Salih Qadirî hate kirin. Her wiha birêz 
Qadirî jî çend lewhên rêzgirtinê bi 
nîşaneya destxweşî kirin û pêzanîn ji 
vê projeya wan, pêşkêşî Ço Hiyo 
Hong û çend fermandeyên din kir. 

Hêjayî gotinê ye ku li dema 
birêveçûna Festîvalê de, Jeneral Çong 
Song Co, berpirsyarê giştî yê hêza 
Zeytûna Kureya Başûr di Kurdistanê 
de tevî çend fermandeyên payebilind 
yên Hêza Kurê ku ji bo seredana Hêza 
Zeytûn gihîştibûne Kurdistanê, tevlî 
festîvalê bûn û ji aliyê birêz Mihemed 
Salih Qadirî ve hatne pêşwazî kirin û 
her wiha xelatê rêzgirtinê jî pêşkêşî 
wan kir. 

Hewceye bihê gotin ku Festîval ji 
komek nimayîş û bernameyên cur bi 
cur pêk hatibû û heta demjmêr 12'ê 
nîvro dom kir. Dawiya Festîvalê jî bi 
şahî û govendê di navbera pişikdaran 
û Hêza Zeytûn de bi coşek mezin hate 
xemilandin. 


(hessas) kar dike ku berdewam di 
rewşa alarm de ye." 

Bi vî awayî "Habermas" erka vekirîtiya 
siyasî li diyarîkirina kêşe û pênasekirin û 
ragehandina wan bi biryarderên siyasî 
dibîne. "Habermas" nîşan dide ku çawa 
siyaset û biryarên siyasî divêt di rojeva 
giştî de hebin, heta ku him welatî û him jî 
biryarderên siyasî bi awayekî rojane di 
têkiliya bi hev re bo biryardanên kolektîv 
de bin. Nîqaşa civakî diviya li gor 
"Habermas" bibe bingeha pêkanîna lîsteya 
biryardanên siyasî. Di vê derbarê de erka 
partiyên siyasî, komele û saziyên ne 
dewletî û rojane û ragehandina gehandina 
dengê welatiyan bigehîne biryarderan. 

Di demokrasiya li ser bingeha 
nûnerayetiyê (Parlemanî) xwesteka gel û 
berhevdana giştî bi awayê otonomiya 
derbirîna hizr û ramanên welatiyan û 
herwisa biryarên siyasî yên kolêktîv tê cî bi 
cî kirin. Di demokrasiya modern da ji ber 
çend rehendiya civakê û bo nimûne 
pirnetewîbûna welatekê weke îranê 
bihîstina dengê hemû welatiyan di rêya 
demokrasiya li ser bingeha take 
nûnerayetiyê nahê guhdarî kirin. Lewma ji 
bo dadperweriya civakî û demokrasî jî be, 
diviya rêyên din ji bo biçûkkirina deverên 
demokratîk li welatên mezin bê berçav 
girtin. Di vê derbarê de parvekirina 
desthilatê bi awayekî federatîv dikaribe hin 
pirsgirêkên piratîkî yên demokrasiyê 
çareser bikin. 

Sazîyên ku alîkariya diyaloga giştî 
dikin 

Gelo çewa demokrasiya dêlîberatîv wê 
cî bi cî bibe? Ji ber ku demokrasî dixwaze 
ku biryarder û ekterên siyasî sozdar û 
girêdayî bin bi bingehên demokratîk, 
demokrasî tenê nikaribe li rêya saziyeke 
weke perlemanê bê cîbi cî kirin. Li civakê 
de hewce bi sazî û nawendên din ji hene ji 
bo ber bi pêş birina hêza berhevdana giştî. 

Ser wê mijarê di hejmara din de. 

Komîsyona Mafê Mirovan 
Dengê Baweriyê Neda îranê 

Bervar 09.05.2006'an 
Komîsyona Mafê 
Mirovan ya Rêxistina 
Neteweyên Yekbûyî, 
bi sedema binpêkirina 
berdewam a mafên 
mirovan û piştevanîji 
terorîzmê, rê neda 
Komara Îslamî ya 
îranê ku here nava 
Komîsyona han de. 

Eva bo yekemîn car e 
ku civakanavneteweyî 
bi awayekî yekdeng li 
hember guh nedan û 
serberedayîbûna 
Komara Îslamî derheq 
mafên mirovan de, 
radiweste. 

Kongireya 
Neteweyên îrana 
Federal tevî piştevanî ^ x 

kirin ji vê biryara îo!os!2006 

Rêxistina Neteweyan _ 



Birêz Mihemed Salih Qadirî sipasnameya PDK îranê pêşkêşî 
Fermandeyê Hêzên Koreya Başûr kir 



[i hember rejîma 
îranê, ji civaka 
navneteweyî 
daxwazê dike ku ji 
bo dûrxjstina 
rejîma îranê ji 
desthilatê 
rêçareyeke 
bibandor a din 
hilbijêrin. 

Kongireya 
Neteweyên îrana 
Federal 

SIYASI 


Dî 120'emîn Salvegera Roja Cîhanî Ya Kedkaran De 

Karker Bi Dijwarî Dijîn 

Azad Kurdî 


oja l'ê May (Gulan)ê wekî 

R Roja Cîhanî ya Karkeran di 
gelek welatên cîhanê de tê 
pîroz kirin. Çima û kengê ev 

roje wek boneyeke cîhanî hate diyarî 
kirin? 

120 salan berî niha û di roja yekem 
ya meha Maya 1886'an ya Zayînî, Polîsê 
bajarê Şîkago li Amerîkayê êrîş kire ser 
meşa berfireh ya karkeran û ew di 
xwînê de gevizandin. Xwenîşandana 
Karkerên Karxaneya Ristinê ya Şîkagoyê 
ji bo zêdekirina miaş û destheqê 
karkeran, 8 seet kar di rojê de, mafê 
pêkanîna senedîka û yekîtiyên kedkarî û 
pêkanîna qanûna wekheviya kar hatibû 
lidarxistin. Çend rojan piştî vê bûyerê, 
dadgehê çend kes ji serokên karkeran 
mehkeme û ew bi mirinê mehkûm kirin. 

Sê salan li pey qewimîna vê bûyerê, 
di sala 1889'an de, Kongireya 
Navneteweyî ya Karkeran li Parîsê -hin 
çavkanîjî dibêjin ku kongireya han li 
welatê îtaliyayê bûye -, bi pêşniyara 
nûnerê kedkarên Amerîkayê, roja 
yekem ya meha Mayê wek Roja Cîhanî 
ya Karkeran diyarî kir. Piştî wê yekê li 
gelek welatên dinyayê, kedkar bi 
lidarxistina girevgirtinan û 
xwenîşandanên berfireh vê roja cîhanî 
pîroz dikin û rêzê ji bîranîna wan 
karkeran digirin ku di wê roja dîrokî de 
di xwînê de sor bûn û jiyana xwe goriyê 
maf û azadiyên xwe kirin. 

Bi milyonan bêkar di cîhanê de hene 

Hêza bingehîn û mezin ya tev 
welatên cîhanê, çîn û texa Karker pêk 
tîne. Ev qata bibandor û zehmetkêş ya 
civakê ji mêr, jin û zarokan pêk tê. Di 
halekê de ku 120 sal bi ser diyarîkirina 
vê roja cîhanî de derbas dibe, xizanî û 
jarî û hemû warên wê yên nexweş yê 
bûne pirsgirêk û arîşeyên mezin di asta 
navneteweyî de û bi giştî rastî gişt 
mirovahiyê bûye. Li piraniya welatên 
cîhanê zor û zehmetî li ser Karkeran her 
dimeşin. Di hemû warên kar û xebatan 
de kedkar bi asteng, kêmasî, zordarî û 
neheqî û hwd berbirû ne. 

Li gorî rapora berfireh ya Rêxistina 
Navneteweyî ya Kar ku çend rojan berî 
niha weşand, xizanî, destkurtî, betalî û 
bêkarî di welatên di halê pêşdeçûnê de 
ber bi zêdebûnê diçe û ew qase 
hejmareke cihê tirsê ye û di wan 
welatan de karker bi jiyaneke dijwar û 
xeter re rûbirûne. Weke diyar e Rapora 
Rêxistina Navneteweyî a Kar bi awayekî 
reş û bêhêvî dinêre rewşa kedkarên 
cîhanî û xebatên welatên cîhanê di vê 
derbarê de dide ber gazinde û 
rexneyan. Rapora saziya han dide xuya 
kirin ku yek milyar û çar sed milyon 
karker bi dahateke kêmtir ji 2 Dolaran 


di rojê de û pênc sed û pêncî milyon 
karker heta dahateke kêmtir ji 1 Dolar di 
rojê de miaş û heqdest hene.(l) Li gorî 
serhejmariya vê raporê, divêt em bibêjin 
ku yek ji çarê ya nifûsa 6 milyar kesî ya 
cîhanê, di rojê de dahateke kêmtir ji 
Dolarekê hene. Di vê navberê de jî rapora 
han eşkere dike ku pêtirî 40 ji sedê ya 
xelkê li parzemînên Asya û Afrîqayê di bin 
hêla birçîbûnê de dijîn.(2) Tê gotin ku 
hejmara kesên ku tevlî wan mirovan ku li 


jêr hêla birçîbûnê de dijîn, roj bo rojê 
zêde dibin. Pêvajoya kar wisan lê kiriye 
ku bi milyonan bêkar di cîhanê de hebin û 
ew hejmare her ku diçe, zêdetir dibe. 

Zarok, Karkerên Biçûk 

Nabe serbarê baskirin û lênihêrîna 
jiyana kedkaran û pirsgirêk û astengên ku 
kedkarên mêr û jin bi wan re berengar in, 
em jiyana dijwar ya Karkerên Biçûk 
(Zarok) berçav negirin û ne nirxînin. Ji 
wan zarokên kêm temen re Zarokên Kar 
tê gotin. Zarokên Karker ne di rewşeke 
wekî texa Kedkar de ne ku bikarin hemû 
dijwarî, zehmetî û xeter û wd yên kar tab 
bikin. Serhejmariyên navneteweyî dibêjin 
ku pêtirî du sed milyon zarok li seranserî 
cîhanê hene ku pêtirî vê nifûsê keçên bin 
16 saliyê pêk tînin. Bi armanca kêmkirin û 
ji holê rakirina karê zarokan, rêxistinek 
navneteweyî bi navê "IPEC"ê hate ava 
kirin. Mixabin di vê derheqê de û bo xebat 
dijî vê berçaviya jiyana mirovahiyê 
gaveke micid û bilez ji aliyê welatên 
endam ên vê rêxistinê hetanî niha 
nehatiye avêtin. Li cihê ku divêt zarok li 
temenê biçûkiya xwe de li hal, hewa, 
rewşa zarokbûnê, lîstin û xwendin û 
perwerdehî û wd... bibin, neçar in bi 
seetan dema xwe di karên dijwar û giran 
de derbas bikin û bihên perçiqandin û 
çewisandin. 

Jiyana karkeran li Kurdistanê 


tirajîdya ye 

Li welatê îranê tevî derbasbûna 
demê, serhejmariya bêkarî, betalî, jarî û 
xizaniyê jiyana gelên îranê dijwar û 
bêtab kiriye û mirov ecêbgirtî dimîne, vê 
dewletê di 27 salan ji desthiladariya xwe 
de çi xizmetek kiriye. Tex û qata Karker 
goriyê bingehîn yê vê rewşê ne. Di 
midehê nêzîk bi sê dehsalan ji 
desthilatdariya reş û paşverû ya Komara 
Îslamî a îranê, mirov nikare 
serhejmariyekê peyda bike ku bide 
xuyandin, dewletê rewşa jiyana 
karkeran çêtir kiribe! Em nikarin van 
serhejmariyan û encama cihê kul û 
keserê ya jiyana kedkarên neteweyên 
pêkhateya îranê di çarçoveya vê 

nivîsarê de bi hûrî 
binirxînin û cî bikin. Lê 
gelek zehmet e ku mirov 
di temenê 

desthilatdariya komara 
Îslamî de niqte û xaleke 
erênî û balkêş ji bo 
jiyana karkeran û qatên 
din yên civakê bibîne. 

Her wek em dizanin û 
gelek caran jî me qala vê 
kiriye, li welatê îranê bi 
sedema Kurdbûn û 
azadîxwazbûn û hwd... 
ya Kurdan, Kurdistan 
herêmek bi tevahî 
paremayî û bêpar hatiye 
hiştin. Eva rastiyek e ku 
rayedarên hikûmeta 


Îslamî ya îranê jî nikajn înkara vê 
çendê bikin. Dewleta îranê jiyana 
neteweya Kurd di hemû warên siyasî, 
aborî, çandî û civakî de rastî her cure 
bêparî û bêheqiyekê kiriye. Kurd li îranê 
ji hemû maf û heqeke jiyana rihet û 
mirovane hatine bêpar kirin. Li rastî da 
ji ber vê rewşê em dikarin bibêjin ku çîn 
û texa Karker piraniya nifûsa civatên 
xelkê Kurdistana îranê pêk tîne. Di vê 
navberê de û di vê rewşa giran û dijwar 
de ku gelê Kurd li Kurdistan îranê tê de 
dijî, karkerên kurd du hemberî hemû 
texên din yên civaka Kurdistanê bêpar û 
bêheq in. Li Kurdistanê delîve û 
derfetên kar gelek kêm in. Piraniya 
Karkeran neçar in ku ji bo kar biçine 
bajarên din yên îranê. Di van yek du 
salên dawiyê de gelek karkerên Kurd li 
Kurdistana îranê ber bi Kurdistana azad 
ya îraqê tên û rastî gelek pirsgirêkan 
tên ... 

Bi giştî Karker di pêvajoya kar de li 
hemû welatên cîhanê û li Kurdistanê jî 
rastî gelek pirsgirêk û astengên hiqûqî, 
qanûnî û zor û zehemtiyan in. Bi vê 
hiviyê ku kedkar bi edalet û wekheviya 
civakê bigihîjin tev mafên xwe yên 
xwezayî û mirovî û rewşa dijwar û giran 
ya li ser hemû warên takekesên 
zehmetkêş û mandînenas bi dawî bihê... 

Çavkanî: 

(1) "iran chabar", Sebrî Behmenî, 
8'ê Maya 2006 

(2) Jêdera berê 







6 


Agirî, hejmar 39,15’ê Maya 2006 


SIYASI 


Bandora Çapemeniyê Di Civakê De U 
Rewşa Wê Li îranê 

- şiyana xwe di pêxema 

Meryem Hacîpûr neşopandina vê dosyayê 

bi kar dibe, çimkî 
şopandin û eşkere bûna 
rastiyan şermezarî û 
mehkûmbûna rejîmê dê 
li pey re hebe. Ji aliyekî 
din mêj sal e ku di îranê 
de belavokên bi zimanê 
Kurdî û Azerî bi guneh û 
tawana belavkirina ne 
rastiyan û bi merema 
têkdan û alozkirina raya 
giştî û her wiha anîne 
hola pirsên neteweyî û 
nejadî û bi merema 
parvekirin û 
cudaxawaziyê tên 
daxistin, rojnamevan 
tên binçavkirin, girtin û 
bi giştî rewşeke tal, 
nexweş û tepeserkerane 
bal bi ser çapemeniya 
îranê de kişandiye. 

Ji aliyekî din jî 
xurtbûna rojnamevaniya 
elekteronî di civakan de 
ku hevdem tevî 
destpêka xebata cîhanî 
ya tora înternetê di sala 
1992'an de bû û civaka 
îranê jî xiste bin 
bandora xwe, lê ew 
tennolojî jî li sansorê bê 
par nema. Rejîma 



Wêne ji Eyûb Şehabî Rad 


ebûna belavokan û xurtî û 
berfirehiya weşanên cur be 
cur û bi giştî cihê hêja û jêhatî 
yê çepemeniyan di elimandin 

û hêldayîna bi hizr û ramanan û 
afirandina etmosfereke baş ji bo 
gotûbêj û têkiliyên paqij û erênî û her 
wiha pûte û bihagiraniya ku weşanên 
giştî di pêşvebirina astê zaniyarî û 
çanda giştî de hene, bê guman yek ji 
sedemên pêşketina çandê û nîşaneya 
liv û bizava di her civakekê de ye. 

Eyan e pêşketina çandî bi wateya 
berfireh a xwe ku nîşana xurt û 
pêtirbûna gotûbêjên felsefî, çandî, 
wêjeyî û hunerî ye, netenê sebeba 
bingehîn ya geşekirina zanist û xwe 
agahiya giştî, ji ber ku derfeta 
geşekirina siyasî û aborî jî pêk tîne û di 
rastî de yekemîn merca çareseriya 
bingehîn a pirs û arîşeyên giştî yên 
civakê ye. 

Dezgehên ragihandin û çapemeniyê 
yên giştî bi taybet Radyo, Televîzyon û 
belavok bi nifûz û kartêkirina bilez a 
xwe di civakê de erk û rolek bingehîn û 
pir alî hene û guman jî têde nine ku ev 
alavên ragihandinê bi vê berfirehî û 
bandora xwe dikarin rolek giring di 
afirandina çanda giştî û ji nav birin yan 
lewaz û kêmkirina pirsgirêk û arîşeyên 
civakî û siyasî de hebin. 

Helbet hemû evane demekê dê 
misoger bin ku dewlet û destihalatdar 
bi çaveke neyar û dijberane ya bihêz 
yan wekî tirîbûneke propagendeyî dijî 
rejîma desthilatdar mêzeyî çapemenî û 
alavên ragihandinê nekin û nexine ber 
darê tepeserkirin û tîxa sansorê. 

Her wekî tê zanîn di konferansa 
giştî a Yûneskoyê ku li Desambera 
1993'an de birêve çû, cext û tekez li 
ser azadiya çapemeniyê hate kirin. 
Lewma Civata Giştî a Rêxistina 
Neteweyên Yekbûyî bi pêşniyara 
Yûneskoyê 3'ê May a hemû salekê bi 
Roja Cîhanî a Çapemeniyê li nav kir û 
da nasandin. Eva jî di halekê de ye ku 
niha jî di zaf welatên cîhanê de azadiya 
weşan û çapemeniyê nine yan ger jî 
hebe zor kêm û nexuya ye, û niha jî 
nûçegihan û rojnamevan di seranserê 
cîhanê de dibine goriyên teror û 
pevçûnan. 

Eve di rewşekê de ye ku îran jî yek 
ji pêpesker û binpêkerê herî mezin 
derbarê mafê mirovan di cîhanê de ye. 
Azadiya bîr û raman û çapemeniyê bi tu 
terzekê tê de nahê xuya kirin. Bi hatine 
ser kar a Mehmûd Ehmedînejad zext û 
givaşên li ser çapemeniyê xurtir û pêtir 
bûne û çapemenî bi sedema sinûrên 
diyarîkirî û arîşeyên ku li hemberî wan 
de hene, pêtir ji berê ketine ber tîxa 
sansorê. Her wiha girtin û binçav kirina 
rojnamevan û qedexekirina rojnameyan 
her didome. Zaf ji Jornalîstên destbiser 
kirî di îranê de bi danana garantiya 


malî (Wesîqe) û danîna malbatên xwe 
di zext û givaşên malî de azadiya 
demî a xwe bi dest tînin û car jî heye 
ku neçar in hemû heyîn û samana 
xwe bifiroşin. Bi giştî ev garantiye jî li 
cihê xwe de alavek e ji bo neçarkirina 
wan bo xwe sansoriyê^ 

Komara Îslamî ya îranê bi salan e 
ku bi hêceta gef û êrîşên biyaniyan û 
komployên Rojava berengarê 
rojnamevan û xwedî qelem û pênûs 
bidestan dibe û roj li pey rojê bazne û 
girovera sansor û zextê tengtir dike û 
her wiha tîrêjên rastî û heqîqetan li 
ser raya giştî a civakê girê dide. 

Divê em bizanin ku tecawiza 
berfireh û berdewam bi azadiya 
çapemenî di îranê de kareke serbixwe 
nine ku ji aliyê hin kesên pêpeskerê 
yasayê ve tê kirin, belkî bi tekez û erê 
kirina karbidestên herî payebilind yên 
rejîmê tê darêtin û dimeşe. Dosyeya 
kuştina Zehra Kazimî, nûçegihan û 
wênegira Îranî ya rûniştiyê Kanadayê 
eyankerê vê rastiyê ye û her wiha 
rejîma Komara Îslamî ya îranê bi 
balnedan û xemsarî li hemberî xwest 
û daxwazên kom û komeleyên mafê 
mirovan û navneteweyî hemû hêz û 


Komara Îslamî ya îranê fîlter xistiye 
ser piraniya malperên siyasî û 
wêblagên cur bi curjj bi hêceta dijberî 
tevî îslam û rejîma Îslamî, îmkana 
dest pêre gihîştina ciwanan di civakê 
bi çavkaniyên nûçeyan ji nav biriye. 
Zêdebarê vê yekê jî pir caran em 
şahîdê binçav kirina wan ciwanan 
bûne ku di îranê de mijûlê wêblag 
nivîsînê bûne. 

Tevî wê ku madeya 24'an a 
yasaya bingehîn a rejîmêew belavok 
û çapemeniyên ku bi dijî îslam û 
mafên giştî nebin, serbest hiştiye, lê 
dîsan xwedî û nivîskarên pirtûkan ji 
bo standina îzna çapê divêt pir caran 
seredana Wezareta Çanda Îslamî 
bikin û kêm caran dikarin vê iznê 
bistînin. 

Bi giştî rewşa çapemenî û 
rojnamevaniyê di îranê de roj bi roj 
ber bi nebaşiyê diçe û di rastî de îran 
yê bûye mezintirîn girtîgeha 
rojnamevanan di Rojhilata Navîn de. 

Jêder: 

“Voanews” û “BBCpersian” 

ClVAKÎ 


Têgihîştina Şaş Ya Rayedarên Komara 
Îslamî Li Mafên Jinan 


Hemîd Muxtarî 
hemid83@yahoo.com 

eke em bixwezin bibin 
mirovek nûjen, rêyeke me 
heye, ew jî têkelbûn û çûn bo 
nava civakeke vekirî ye. îro 

rojê demokrasî cem hemûyan hatiye 
qebûl kirin û nişkêve hemûyan 
nasyarî tevî demokrasiyê peyda 
kiriye. Bi awayekê ku pêvajoya 
demokrasîxwaziyê ne tenê li Rojava, 
belkî li tevahiya cîhana di halê 
pêşdeçûn û berfirehbûnê de ye û ne 
tenê di qada siyasî de, belkî hemû 
warên jiyanê bi xwe ve girêdaye. 

Xelkê îranê jî ku xwediyê dîrokeke 
dirêj ji şaristaniyet û şanaziyan in, 
mixabin îro rojê ji ber hebûna 
desjzhilatdariya rejîma Komara Îslamî 
ya îranê, ji azadî, demokrasî gelek 
cureyên din yên jiyana demokratîk 
bêpar in. Bingeha vê rejîmê ku li ser 
xîmê ol û meseb hatiye avakirin, yanî 
îdeolojiyeke neguher ku dijberê 
xwezaya mirov e, ji pêşveçûna civaka 
îranê ber bi nûjenbûn û demokrasiyê 
pêşgiriyê dike. îdeolojiyeke ferq û 
cudahiyan di navbera hemû mirovan 
de pêk tîne, nemaze jinan ji hemû 
mafên mirovî û sivîl yên xwe bêpar 
dike û heta awayê berkirinê jî ji wan 
re diyarî dike ku di bingeh de tevî 
yasayên navnetewî û mafê mirovan û 
civaka sivîl bi tevahî dijberî heye. 
Çimku taybetmendiyên civaka sivîl û 
vekirî naskirina biyava taybetî û 
hurmetgirtin li serxwebûna wê, bi 
taybetî di dunyaya cîhanîbûnê ya 
îroyîn de ku bi xwe re zanîn û zanyarî 
yên berfireh ên takekes û ramanên 
vekirî ên civakî tîne. 

Biyava taybetî yanî eva ku welatî ji 
bend û zêrevaniya dewletê yan kesên 
din yên civakê azad bin û mafê 
azadiya raderbirîna ramanan, 
baweriyan, azadiya selîqeyan û 
azadiya liberkirinê hebin. Lê mixabin 
hemû nîzamên civakî yên îstismar 
xwaz di cîhanê de, bo mînak îran, 
welatên Îslamî û Erebî li ser 
bingeheke hevpar sekinîne û ew 
parastina rola pile duyem bûna jinan 
di civakê de û bêpar kirina jinan ji 
mafên xwe yên bingehîn yanî mafê 
pişikdarî kirin di desthilata siyasî de 
ye. Divêt bihê zêde kirin tevî bi 
desthilat gihîştina Ehmedînejad Serok 
Komarê îranê, rewşa hiqûqî ya jinan 
ji caran pitir dijwar û xirab bûye. 


Bo mînak piştî hatina Ehmedînejad 
dîsan jin xurttir ji berê rastî êrîş û 
perçiqandinan hatine. Midehekê berî 
niha Ehmedînejad biryar da ku pêşî ji 
çûna jinan di nava rêgehan û ciyên 
dewletî û navendên geran û seyranê û 
hwd ... bê li xwe kirin(hicab)a Îslamî 
bihê girtin û lêpirsîn tevî wan were 
kirin. Hêceta rejîma îranê ji bo 
perçiqandin û tepeserkirina jinan 
parastina saxlemî û paqijiyê di civakê 
de ye, yanî cendekê jinê sebebê ji rê 
der çûna mêran û pêkanîna fisadê di 


civakê de dizanin! Ehmedînejad ji 
aliyekê bidestveanîna çekên Etomî 
yan teknolojiya wê bi mafê bê merc û 
şert yê xelkê îranê dizane, ji aliyeke 
din jî azadiyan bi taybet azadiya 
raderbirîn û ramanê, azadiya 
hilbijartina terzê liberkirina kincan, 
azadiya jinan û wd ... dijberê qazanc 
û yasayên vê rejîmê dizane û bi her 
terzekê ku bikare bi wan re dilive. 
Divêt bihê zêde kirin ku midehekê 
berî niha Ehmedînejad pêşniyar kir ku 
jinan jî izna pişikdarî kirin di nava 
yarîgeha werzişî û bi taybetî 
yarîgehên futbûlê(Topê pê) ji bo 
dîtina zindî ya leyîzan hebin, A ku ew jî 
ji aliyê Parlemana Îslamî ya îranê ve 
hat red kirin!. Bi baweriya 
Ehmedînejad jinên îranê hemû mafên 
xwe yên dinê bi destve anîne û tenê 
eva mabû ku izna beşdarîkirin di nav 
yarîgehan de jî bi destve bînin?!. 

Lê divêt em bibêjin ku xwastek û 
daxwazên jinan di îranê de gelek 
mezintir û girîngtir ji vê bingehê ne 
ku Ehmedînejad zehmetê ji bo 
dikişîne û lê dirêne. Xwastekên jinan 
di îranê de di gava yekemîn de 
cudahiya ol ji dewletê, damezirandina 
hikûmeteke Sekolar ku bi heq yek ji 


mercên bingehîn yên misoger kirina 
mafê wekheviya jinan e, dawî anîn bi 
cinayetên cur bi cur bi dijî jinan, ji 
navbirina wan hemû astengan ku 
pêşgiriyêji pişikdarîkirina jinan di 
hemû waran de dike, bidestveanîna 
serxwebûna aborî û rewşa karî ya 
wekhev tevî mêran, bidestveanîna 
azadiyên siyasî, azadiya raderbirînê, 
rizgarbûn ji ferq û cudahiyên zayendî, 
mafê pêkanîna saziyan, mafê 
pêkanîna meşê û eyankirina 
nerazîbûna xwe, ji holê rakirina 

biryara îdamê û 
cezayên tund û 
hovane yên weke 
kevirbaranê, birîna 
endamên laş, 
şelaqê û wd ... Eva 
bi kurtî tê wateya 
guherîna Qanûna 
Bingehîn ya rejîmê, 
ku helbet tevî 
hilweşandina 
rejîmê hamber e, 
lewma rejîmê jî di 
doma van 27 salên 
çûyî de li hemberî 
xwestekên wiha ku 
zexteke zaf jî 


ketiye ser, berengarî kirine û dike. Lê 
divêt em bibêjin ku îro rojê mijarên 
weke, eqlanî, kevneşopî, ronakbîrî û 
civaka sivîl û nûjen ketiye di nava bîr 
û hizra nifşa ciwan û pirsiyarker ya 
me û jinên îranê serbarê hebûna 
pirsgirêkên taybetî yên xwe, derfet ji 
kevneşopê re teng kirine û ber bi 
modernîteyê gavan hildigirin. 

Evro zêde bûna astê têgihîştina 
jinan û haydar bûna jinan li ser mafên 
xwe di civakê de. Jorde çûna astê 
xwendina akademîk û pisporane ya 

Jinên îranê serbarê hebûna 
pirsgirêkên taybetî yên xwe, 
derfet ji kevneşopê re teng kirine 
û ber bi modernîteyê gavan 
hildigirin 

jinan hêvî û mizginiyê liv û libata 
jinên îranê ber bi pêşerojeke eqlanî 
ya geştir e. Rola jinan li Iranê di 
bizava demokratîk ku îro nahê înkar 
kirin û bizava jinan di îranê de yek ji 
bingehên fermî yên Demokrasî 
xwaziyê di îranê de ye. 




hêzên rejîmê rastî êrîş û lêpirsînê tên 

CiVAKÎ 


Teqîna Mayînê Li Bane Bû 


Kuştina Jineke Ciwan Bi 
Destê Hevjînê Wê 

Li gor nûçeya Rêxistina Mafê Mirovan li 
Kurdistanê, jineke 17 salî bi navê Pervîn Rehîmî 
bi destê hevjînê xwe Omer, K hate kuştin. Omer 
ku bi xwe jî 22 salî ye ji bo kifşnebûna vê 
cinayetê, meytê hevjîna xwe di nava bîra avê de 
veşartibû. 

Hêjayî gotinê ye ku Pervîn di dema mirinê de 
Pêgiran û zarokeke 6 mehî di zikê xwe de hebûye. 


Bastan li derdora bajarê Bane kete ser mayînê û jiyana 
xwe ji dest da. 

Hêjayî gotinê ye ku Kerîm 45 salî û xwediyê 4 
zarokên kêm temen bûye. 


Mehkûmbûna 
Ciwanekî 
Kurd Bi 3 
Salan Zîndanê 
Û 80 Derbe 
Şelaq 


Ciwanekî Kurd bi vavê Husên Mihemedî naskirî bi Şoriş 
bi guneha pişikdarî di xwenîşandanên gelî li bajarê 
Seqizê li havîna par û pêwendî tevî partiyên siyasî bi 3 
salan heps û 80 derbe şelaq hate mehkûm kirin. 


Xweşewitandina 
Jinekê Li Mehabadê 

Li gor rapora 
Rêxistina Mafê Mirovan 
li Kurdistanê(RMMK), di 
roja çarşem, 20'ê 
Banemera 

1385(10.05.2006)'an, li 
bajara Mehabadê jineke 
temen 40 salî bi navê 
Amîne. S agir berda 
laşê xwe û bi tundî tûşî 
sotinê bû û heya niha li 
nexweşxaneyê de di 
rewşeke pir xirab ye. 





Sedema Mirina Keçekê 


Roja Sêşem, 19'ê 
Banemera 


1385(09.05.2006)'a 
n, kedkareke xelkê 
gundê Satabada 
Bane bi navê Kerîm 
Xerîbî di dema 
kirîna giyayên 
dermanî li Çiyayên 


Komkirina Dezgehên Setelaytan 
Li Kurdistanê 


Li gorî nûçeyekê ku gihîştiye me, Komara Îslamî 
ya îranê di doma kiryarên xwe yên bêşerm û 
paşverû de, di gelaleyekê de, biryara komkirina 
dezgehên Setelaytan bi hêzên paşverû yên xwe 
dayiye. Di vê gelaleyê de hatiye ku divêt di 
heyamê 3 mehan de, hemû dezgehên 
Setelaytan li seranserê îranê de bihêne kom 
kirin û heke kesek jî vê biryarê bişkîne, li gorî 
qanûnê divêt 6 Milyon Tûmen(derdora 7000 
Dolaran) bihê cirîme kirin. 

Tevî vê yekê ku ev biryare ji bo seranserî îranê 
hatiye dayîn, lê rejîm wekî herdem ji bo cî bi cî 
kirina biryarên dijî şaristanî û kevneperestane 
yên xwe ji Kurdistanê dest bi kar kiriye û di 
gava yekem de di rojên 
09.02.1385(29.04.2006) li Sinê û 10.02.1385 
(30.04.2006)'an li Merîwanê û di rojên borî de jî 
li bajarên Pîranşar, Urmiye û Nexedê û gundên 
derdorên wan bajarane, nişkêve û bê izin diçine 
nava mal û dikanên xelkê û bê hejmar û bi 
qasekî zaf dezgehên Setelaytan û alevên din yên 



nav malên wan talan 
kirine. Ev kirinên hêzên 
rejîmê yê bûne sedema 
tevlîhevî û aloziya warê 
derûnî ya xelkê û xisar û 
zirareke zaf ya aborî li 
hinekji malbatan ketiye. 


Li Serdeştê Dîsan 
Jî Teqîna Mayînê 
û Kuştin 



Roja înê 22.02.1385(12.05.2006)'an, 
welatiyek bi navê Mihemed Berzger, 
Kurê Hacî Xidir xelkê gundê Kunemişk 
a ser bi herêma Serdeştê bi sedema 
teqîna mayînek bi cih mayîji binkeyên 
berê yên rejîmê li zozanên Weznê 
jiyana xwe ji dest da. 

Sed mixabîn di salê de bi sedan kes ji 
welatiyên Kurd li Kurdistana îranê ji 
ber teqîna mayînan tên kuştin û 
birîndarkirin 

ÇAND U HUNER 


WêjeÛ 

Resûl Sultanî 


irovê/a civaka çewisandî û 
siyasetgirtî nikare weke takek 
serbixwe bifikire. Ji ber ku di wan 
terze civakane de hiş û eqil ne 

tenê bi awayekî serbixwe û takekes, 
belkû ji çarçoveya hizrek giştî ve mêzeyî 
rastiyên jiyanê dikin. Hizra giştî jî ji 
hêzeke serdest ve biryarê werdigire. Yanî 
şiûr û dîtingeha civakek wiha, hertim ber 
bi armanceke nediyar ve gavan davêje. 
Armancek ku civakê di hilbijartina wê de 
tu rol û desthilatek nebûye, belkû ewa 
hêzên biyanî û hewcehiyên ne pêwîst in 
ku bi awayekî ne rasterast civakê neçar 
dikin ku ber bi wê rêçikê ve gavan 
bavêjin. Di vê cîhana giştî de tu tiştek bi 
navê takekes û serxwebûna hizrî tune ye. 
Tiştên bihagiran di vê cîhanê de cur bi cur 
û reng reng ninin. Wisan nine ku her kes 
yan civakek hin tişt li cem girîng bin û 
weke buha û nirx mêze bike. Belkû tiştên 
bihagiran du arasteyên xuya û berçav 
hene, yan bihayên giştî yên civakê ne 
yan jî ser bi aliyên desthilatdar in ku dij 
bi bihagiraniyê ne. Wate dîtingeh û 
têfikirîna mirovan li pey rengên cur bi cur 
nagerin, belkû du rengan dibînin yan reş 
yan jî sipî. 

Mirovê/a di navbera van du aliyane de 
em bixwazin yan nexwazin xwe bi aliyekê 
ve girê dide. Lê hunerek ku di vê cih û 
demê de tê holê, tu bêjî yan nebêjî 
dikeve çarçoveya taybetî û rastiyên 
hundir û derveyî yên wan cih û demane. 
Lewma qonaxa çandî di cih û serdemeke 
han de, qonaxeke berteng e û berî wê 
çendê ku aliyên wê yên çandî bihê xuya 
kirin û bas ji mana û taybetmendiyên wê 
yên çandî biket, bi ser du eniyên reş û 
sipî de tê parve kirin. Çand di vê demê de 
çandek nine ku bas ji kesekê yan minê/a 
tak biket. Ji ber ku hebûna min yê/a 
takekes tune ye. Takekes bi tevahî 
toxmekî helandî yê/a civakê ye ku têde 
hatiye winda kirin û hemû berjewendî û 
xweşî û nexweşiyên xwe bi civakê ve girê 
daye, lewma huner di haletê hundiryê 
takekes ve bo dîtingehekî giştî û 
nirxandinekî giştî a rastiyan tê 
veguhastin, bi terzekê ku bas ji civakê û 
xwastikên civakê biket. Di wir de bas ji 
me û wan tê kirin. Heke bas ji min û te 
hate kirin, ew, ez û tu jî hemen 
pêkhateya civakê bi xwe ve digire. Ez û 
tu her hemen em in ku di qonaxên 
sernekeftî de nifretê ji hemberên xwe 
dikin û di serdemên afirandinan de jî bi 
bejna xwe ve hildidin. Ku wisan bû 
nûxwazî û xwandina giştî a rastiyên 
jiyana serdem dibe parek ji naskirin û 
lîstikvanekî hizrî yên me ku ew jî 
berhema mikanîzma siyasî a zal bi ser 


Siyaset 

civakê de ye. 

Biha û nirxên bi qedir li gor daxwazên 
civakê têne şirove kirin, heta takên wan 
civakane tu pênaseyeke hundir a xwe 
jêre nahê kirin. Buha û nirxên mirovî xwe 
di hin fakterên giştî de dibînin ku ew 
fakterane bi terzekê hevrikî kirine tevî 
"tabo" û yasayên zelale siyasî yên 
serdem de. Di vir de yên ku bi dijî 
pêkînerên wê zirûfê sekinî bin ewa ji aliyê 
civakê ve bi pîroz û xwe xweyî û renge bi 
şoreşvan bihête naskirin û berevajî jî.... 
di vir de ye ku felsefe û çand û civaknasî 
û naskirin dibin bi parek ji nirxandinên 
siyasiyane yên rastiyên serdem. Siyaset 
astê naskirin, felsefe û dîtingehan didin 
xuya kirin. Heta her yek ji wan manane jî 
weke çand û felsefe û... ku tu hebûnekî 
siyasî pêve tuneye û xwediyê tu 
helwêstekê nebin, ji aliyê civakê ve 
nahêne pajirandin û tu nirx û pûteyek bi 
wan nahête dan. Di vir de ye ku çand û 
huner tevlî siyaset û îdeolojiyên civakê 
dibe û astê çandî yê berheman roj bo rojê 
qels û jar dibin û wêje dibe wêjeya kolan 
û siloganên siyasî. 

Êdî bîr û hizrên mirovan li cihê 
berhemanîna mana û wateyên nû û 
afirandinan, di çarçoveyeke berteng û dij 
bi siyaset û desthilatê de bi cih dimînin û 
siyaset serweyî hemû raman û 
axavtinekê ve hakimiyetê dike û 
çawaniya berengar bûn û hewildan bo 
manayê dibe pareke herî girîng ji aliyên 
çandî bi taybetî helbestê. 

Hêza zal wate desthilat ji aliyekê ve 
cehda vê çendê dide ku civak û naskirina 
serdem ber bi yek rengî û hevdengiyê ve 
bibe û rê ji pêgehandina bîr û ramanên 
nû û cuda bigire. Yekdengî û çêkirina 
rewş û zirûfeke han bi merema hêlana 
dengekê ye ku bo dabînkirina merem û 
xwastên desthilatê pêk tê. Dengek ku her 
tim pesna desthilat û zirûfa desthilatê 
dike û bi awayekî jêhatî pênaseya wê 
dike. Çand jî ji aliyeke din ve cehda 
yekdeng kirina civakê dibe. Lê ev 
yekdengiya ku çand dixwaze biafirîne bi ji 
nav birina dengên din nahesile, belku bi 
hewildan bi pênaseyeke hevpar li 
berjewendiyên civak û tak de dixwaze 
hevdengiyekê bo man û berengariyê pêk 
bîne. Di encama vê kiryarê de ku di rastî 
de kiryareke bi dijî desthilatê, dengê giştî 
dibe dengê taybet û bo daxwaz û 
berjewendiyeke hevpar wate bi cih hatina 
azadî weke bibêjî ji goreyekê yan ji 
Mejiyekê ve çavkanî girtibe, diherike. Di 
wir de ye ku civak bi çavê rêz û hurmetê 
ve mêzeyî wê çendê dike ku li 
berjewendiyên îdeolojî û armancên wê de 
ye. Berhemên hunerîjî dikevine bin zext 
û tevijma rihekî destanrês û dîtin û 
pênasekirineke destanrêsî û kakila çandî 


k 




Mirovê/a civaka 

çewisandî û siyasetgirtî 
nikare weke takek 
serbixwe bifîkire 

ber bi qelsî û jarbûnê ve diçe û 
zimanên çandî ber bi sadeyî û tak 
alîtiyê ve diçin. Form û şêwazên hunerî 
jî li cihê xwe nûkirinê, di çarçoveyekî 
diyarîkirî de tevdigere û warê wateya 
çandî geş û jêhatî dibe. Ji ber ku 
hunermend li cihê girîngîdan bi şêwaz 
û zimanê çandî, gotarên siyasî dixe 
çarçoveya hunera xwe û heya wî cihê 
ku tak manayî û yek wateyî dibe 
taybetmendiyên sereke yên helbest û 
hunerên din û wêne û peyamxwaz, 
hertim ducarkî dibin. Bi vî awayî 
wêjeya edebiyatê ber bi jarbûnê ve 
diçe û xwe di dirûşmên siyasî û bê 
qîmet yên pejirandî de dibînin. 

îdeolojiya siyasî dibe kakila sereke 
a berheman. Her wek di destpêkê de 
hate bas kirin, huner dikeve navbera 
du eniyên cuda de: Yan eniya reş û 
desthilatdar yan jî sipî û bindest. 
Helbet ev dîtingeha jî rast dikare ji 
aliyê ewên din ve bihê berevajî kirin û 
xwandinekî din jêre bihê kirin. 

Bi giştî tişt ku bi ser du beşên xêr û 
şeryan dost û dijmin de hatne 
parvekirin, êdî pênase jî bi giştî têne 
guhartin û mirov jî bi ser şoreşgêr û 
qehreman yan dagirker û îxanetkar de 
têne parvekirin. Zimanê çandî jî li cihê 
gehandina erk û armanca çandî a xwe 
dibe zimanê civakê û alavên dadwerî û 
hukim danê. Rewş û zirûfa helbetê jî 
dibe zirûfa ji hev cudakirina heq ji 
neheq û şermezarkirina aliyekî û 
berheqî dan bi aliyeke din. Ku wisan 
bû çarçoveya çandî ji her terze 
kakileke çandî tê vala kirin û exlaq û 
nirxandinên exlaqî ji rastiyên serdem 
cihê xwe tejî dike û ziman ji vê wezîfe 
û armanca germ û gurbûna xwe dûr 
dikeve û dibe xwediyê parek ji 
taybetmendiyên ziman û mijarên 

RONAKBÎR 


ADAR JIYAN 

adarjiyan@mynet.com 

^ ro ro, gelek kes li gorî hişmendiya 
| civaka xwe, an jî li gorî qalib û 

pîvanekên bîrdoza fermî ya dewleta 

xwe, wekî ronakbîr têne hesibandin û 
binavkirin. Belê ev ravekirin û navandin ne li 
gorî rêbaz û azîneyên zansitî, li gorî qanûn û 
pergalên siyasî têne kirin. 

A rast, divê kesê/a ku li gorî form, norm 
û formulasyonên zanistî tevdigere û tenê ji 
zanîn û zanyariyê sûd werdigire wekî 
ronakbîr bête pejirandin. Belê ev rave û 
navandina ku ji hêla ronakbîrên hemdem 
hatiye kategorîzekirin jî gelek caran dibe 
mijara nîqaş û gengeşiyên rojane. Ango, 
her civat, kom û komiçkên polîtîk, têgiha 
ronakbîriyê li gorî bîrdoz û feraseta xwe 
rave û şîrove dike. Jixwe têgih jî, ji peyva 
"ro /roj/ ronak" hatiye dariştin û li peyva 
"ronakbîr" ku tê wateya kesê/a ku bi roniyê 
têkildar dibe, hesiliye. 

Watedayîn, navandin, ravekirin û 
şîrovekirina peyvê çi dibe bila bibe, ya 
girîng peywir û vatiniya wê ye. Ango her kes 
dikare xwe an mirovekî/e din wekî ronakbîr 
bide nasanadin û binavkirin. Ev, ne tiştekî 
ewqas zehmet e. Û zêde ne girîng e jî. Ji 
lewre tu mirov bi gotin û vegotinê an jî bi 
mezinandin û pesinandinê nabe ronakbîr. 
Ronakbîrî, bi tevger û helwestên zansitî û 
bi kar û karvaniya zanînê bi dest dikeve. 

Di jiyana hemû civakên çîndar de 
serdestî û bindestî wekî du kirûyên pozber 
ên lêkneker, li hemberî hevdû hebûna xwe 
dikudînin. Û ev herdu hêzên dijber û pozber 
di nav pevçûn û lêkdaneke misêwa û 
bênavber de ne. Hêzên serwer, bi eger û 
hinceta ku serdestiya xwe bidomînin, 
pergaleke siyasî ava dikin. Û ev pergala wan 
î siyasî li gorî zagon û qanûnên fermî tê 
sazkirin û di çarçoveya bîrdozeke fermî de tê 
binavkirin. Bîrdoza fermî, pergala siyasî li 
ser civakê dide ferzkirin. Her wiha raman, 
zanîn, huner û wêjeya civakê jî li gorî vê 
bîrdoza fermî tê şêwandin. Leşker, artêş, 
nivîskar, helbestvan, wêjekar, karker, 
kedkar, endazyar, bijîşk, perwerdekar, 
aborîzan, zimanzan û hwd. hemû di bin 
fermana dewletê de û li gorî bîrdoza fermî 
kar dikin. Dîsa li gorî fermana dewletê û 
bîrdoza fermî destûrnameyên fermî bi dest 
dixin û wekî zana û pisporên dewletê jiyana 
xwe didomînin. 

Bi rastî pîşe, zanîn, têkilî û pisporiya 
mirov çi dibe bila bibe, heta ku xwe ji bin 
bandora bîrdoza fermî ya dewletê reha 
neke, nikare bibe şayan û şayesteyî 
ronakbîriyê. Lewre mebesta ronakbîr, 
azadbûna civakê ye. Ji bo wê divê pêşî 
ronakbîr azad û serbixwe be. Ango divê 
ronakbîr, di hemû dem û domanên dîrokî 
de, li hemberî bîrdoza fermî û serweriya 



demê derbikeve, tim û daîm helwest bigire. Û 
li hemberî hemû xerabî û neyîniyên demê 
bertek û nerazîbûna xwe nîşan dide. 

Di têkoşîna mirovbûyina mirov û 
mirovahiyê de, hewldan û helwesta ronakbîr 
roleke pir girîng dilîze. Çendî ku qels û lewaz 
be jî, îro ev têkoşîn bi hemû giranî û 
girîngiya xwe didome. Mirov nikare 
ronakbîriyê wekî bir, kom û an jî rêxistinekê 
bisenifîne an jî kategirîze bike. Lewre 
ronakbîrî ne ligorî mêjer û piraniyê, li gorî 
zanîn û zanyariyê teşe digire. Dibe ku hizr û 
nêrîneke şaş ji hêla gelek kesan ve were 
pejirandin û ecibandin; belê ew nayê vê 
wateyê ku ev fikr û raman rast û durist e. 
Ronakbîr bi tena serê xwe bimîne jî ew, li gorî 
rêbaz û azîneyên zansitî tevdigere; li fikr û 
ramana xwre xwedî derdikeve û diparêze. 

Kesê/a ronakbîr, di berjewendiyên xwe 
yên kesane û rojane de nafikire. Ew, bi hemû 
pirsgirêk û arîşeyên civakê û kêşeyên 
mirovahiyê têkildar dibe û serê xwe diêşîne. 

Di feraseta ronakbîr de, reşbînî, bêhêvîtî û 
qidûmşikestin nîn e. Ew, bixwe hêvî û qinyata 
civakê ye û ji êş û birînên civakê re dibe 
melhem. Kî dibe bila bibe, heta ku mirov 
nebe xwediyê van taybetmendiyên payegiran 
û qedirbiha, nikare navê ronakbîriyî bi ser 
xwe bixe û xwe wekî ronakbîr bide nasandin. 
Jixwe ronakbîrî, ne zanaveke kesane û arizî 
ye. Ew, ayidê civakê û gelek caran jî ayidê 
tevê mirovahiyê ye. Ew, derî vîn û daxwaza 
xwe dibe liyaq û misteheqê vê payedariyê. 

Ronakbîr, tu car li gorî vîn û xwesteka 
kes û rêxistinên fermî an jî li gorî 
berjewendiyên xwe yên kesane, tevnagere. 
Ew, bi rasteqîniyên zanistî û berjewendiyên 
mirovahiyê yên mayînde re têkildar e. 

Hewcetiya ronakbîr bi pergalên 
rêveberiyê, bi artêşên êrîşkar, bi zagon û 
qanûnên zordar û çewsîner nîn e. Ew, hêz û 
qudreta xwe ji zanîn û zanyariya xwe 
werdigire. Sînor û tixûb ji bo wî/wê nîn e. Ne 
bi hest û dilîniyên xwe, bi hizr û fikra 
tevdigere û li hemberî hemû serdestî û 
zordariyên dinê têdikoşe û nêrîna xwe aşkera 
dike. Dijmin û dijberê xerabiyê û rikberê reş û 
tarîtiyê ye. 

Belê ronakbîr neyarê serdestiyê, hevrê û 
hevalbendê bindestiyê ye jî. 



Bêrî Bihar 


Heza baranê 

Hezdikim ji baranê, 

Ew şanoya zortemaşe, 
reşaya ewran, 

Tune ye mebest ji bo derketina 
bi derve. 

Di xaniyan da mayîn bixêrtir e, 
Kêm in ew çax bixwe vedan. 
Heya destpêka ronahiyê, 

Şev bi jêhatîbûna zirkêtkan 
dibuhure. 

Di hiş de amade ye heman tişt 
û 

Li hêviya ronahiyê ne. 
Dûvpişkên rojê ne, mirov 
Bi tîrêjên rojê re dest pê dike, 
Bîst û çar saetên bedew. 

Dikuskusin çav, ji hevûdu 
dîtinê. 

Bar nadin rûyên wan nêrînek, 
dostanî, bi dilxwazî, rûjenî. 
Heya melan bê deng û libatin. 

Bi sayiya esmên û 
Bi tîrêjên rojê re destpêdike, 
Xwe bixwevedanên dûvpişkên 
rojê. 

Maç û birîn 

Çiqas dereng pê hisiyam, 

Bi vê baweriyê derbasî bû 
Nîvê temenê min. 

Heya ku bi hezar maçan 

sax nebû 

birîna min ya dil... 

Xwezî bi mezin bûyînê re 
piçûk bimana, 

Xwezî dîsa bi maçên 
dayika min sax bibûna 
şikestina serê min, 
birînên çokên min... 

Xwezî dîsa birîndarê 
lîstikên xwe yî zaroktiyê bû 
ma, 

Xwezî lîstikên min paqij û 
zarok biman a... 

Çeprast: 

1. Bê jin - Hişke ba. 

2. Xizmetkar û xulamok di Farsî de - Berevajî tê wateya 
Rêbendan. 

3. Hekî ev peyva bê ducarî kirin, navê yek ji teyr û tevala ye - 
Emr - Yekîtiya cîhanî a "Post"ê. 

4. Yek ji bajarên îranê ye - Ji sêvikan tê çêkirin - Di zimanê 
Îngilîzî de tê wateya E. 

5. Bê taqet - Ez û tu. 

6. Di laşê mirov de ev rolekî girîng dilîze - Navê lîmanekê ye 
di Serîlankayê de. 

7. Hinek kesan bawerî pê hene - Di Farsî de tê wateya "Xelîz". 

8. Navekî mêra ye - Bilêvkirina tîpa Q di Kurmancî de. 

9. Şik û guman di Farsî de - Tê vexwarin - Tev. 

10. Berevajî tê wateya navê jina Nîlson Mandêla - Navê 
nexweşiyekê ye. 

Serjêr: 

1. Navê siyasetvanekî Yûnanî ye ku di qisekirinê de zor natiq 
bû - Wî karî Elkolê keşif bike. 

2. Navê îmamekê ye - Endamekî laşê mirov e. 

3. Tirs di Farsî de - Ew jî dermanek e - Cem, rex. 

4. Ala - Navê jina Mao Tisê Dong. 

5. Zîrek - Serê bê tûk. 

6. Hekî L bê zêde kirin, tê wateya kevirê pan û nazik - Ji dayîk 
bû. 

7. Ew di Îngilîzî de - Peymanek ku ciyê peymana Bexdayê girt 

8. Kurt kiriya destepeyva zanîngeha NY e - Helbestvanekî 
navdar di Kurdistana Başûr de bû - Xwe. 

9. Moda nû - Tevkujî. 

10. Eşîreke Celalî - Ew girava ku Napelon tê de ji dayîk bû. 


Besiva Xaçepirsa hejmara 38’an 

1 2 3 4 5 6 

7 3 5 

13 

- hEHDl 


a ii n im 


2 ■■&0IIIH 

j K jj O 

E 

3 00B00B 

4 DLlSirBHHH 

5 000011 
6 000011 

î \m\ m 

E 

1 

E 

HLSH 

H 

00H 

0 

7 000111 

■00 

0 

00 

0 

0 

■ 

0 

il 

1 

1 1 

■ 

0 

0 

9 G0BEIZ 

100 

| R || A ■ 


10 ■■H[0 

00 

0JBL0 


Kraaooooo 

1 2 3 4 5 


Bersiva Sudoku a hejmara 38’an 

Xaçepirs 


Amadekar: Şehab Xalidî 

Sudoku 

Xwendevanên hêja! 

Jî bo serrast kîrîna ' 
li berçav bigirin 

'Sudoku" wan xalên jêrîn 

1. Hejmarên 1-9’ê di rêza serjêr de dubare nabin. 

2. Hejmarên 1-9’ê di rêza çeprast de dubare nabin. 

3. Hejmarên 1-9’ê di nava stûneke 3x3 de dubare 
nabin. 


















































































































































































Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 



Rojnamevanê Kurd, îclal Qewamî Tê 


Dadgehî Kirin 

Q irar e roja duşem, 
17.07.2006'an, 
rojnamevanê Kurd, 

îclal Qewamî li dadgeha 
Komara Îslamî ya îranê li 
bajarê Sine were dadgehî 
kirin. Bêhurmetî kirin bi 
rêberên rejîmê, xebat dijî 
tenahî û ewlekariya netewî, 
têkilî bi partiyên dijber ên 
Komara Islamî re, 

organîzekirina xwenîşandanên 
sala borî di Kurdistanê de û 
bezandina ne qanûnî ya tixûb 
ji tawanên navhatî hatine 
hesibandin. Divêt îclal 
Qewamî di roja diyarîkirî de li 
dadgehê amade bibe û li 
hember xalên gunehbarkirî de 
parêzvaniyê ji xwe bike.^ 
Hêjayî gotinê ye ku îclal ji 
endamê Rêveber yê 
Heftenameya qedexebûyî ya 
"Peyama Gel" e û berê jî 
tevî Dr. Roya Tilûî(*) û Seîd 



Rojnamevanê Kurd, îclal Qewamî 


Saedî bo midehê 65 rojan hatibû 
binçavkirin û her yek ji wan bi 
garantiya 100 milyon Tûmenan 
û bi awayê demkî serbest hatin 
berdan. 

* Dr. Roya Tilûî piştî 
serbestberbûnê ji Kurdistana 
îranê revî û niha li derveyî welat 
dijî. 



Agehdarî 

Navnîşana E-Maila Agirî ya 
"rojnama_agiri@yahoo.com" ji ber 

hin sedeman ji me re nahê vekirin. Ji 
kerema xwe bi wî navnîşanî re tevî 
me têkiliyê çê nekin. Heta vekirina E- 
Maileke nû jî bi adresa 

agiri2003@hotmail.com'ê 


bi me re têkiliyê çê 
bikin. 

Em lêborînê ji tev 
aliyekê dixwazin û ji 
bo encamdana vê 
daxwazê jî spas dikin. 

Desteya Nivîskar 
ya Agirî 
15.05.2006 


Zanîst û Teknoloj 


Damezirandina Wîndowsa 
XP Di Dema Herî Kurt De 


Hemîd Durûdî 


Em hemû dizanin 
di dema 
damezirandina 
sîstemeke nû li ser 
Kompyutera xwe, 
me çiqas dem hewce 
ye û em çiqas 
mehtel dibin, bi 
taybet pirs di nava 
Kompyuterê, peyva 
derbasbûn û "Srial Number"ê û ... Bona vê çendê ku em 
demê hetanî radeyeke berbiçav kêm bikin, li jêr bi kurtî 
ez dê di 11 xalan de damezirandina sîstema XP ji bo we 
binivîsînim û êdî hûn dikarin Kompyutera xwe bicih 
bihêlin û bi xwe hetanî dawiyê karê xwe dike. 

Damezirandina Wîndowsa XP di dema herî kurt de 

- Ji bo vî karî me hewcehî bi "Floyp Disk"ekê heye. 

1. Em CD Wîndowsê bixin nava cihê xwandina CD, 
piştre em diçine nava Foldera "Supprt", li wir em diçine 
nava Foldera "Tools" û li wir jî pergeya "Deploy. Cab" 
kopî dikin û em dê di nava dîwarî de biçespînin. 

2. Piştre em dê Pergeya "Seupmgr.exe" vekin û di 
nava Foldera nû de kopî dikin. 

3. Em dê Pergeya "Seupmgr.exe" vekin û 
pencereyek bi navê "Windows setopmangger wizard" 
tê vakirin û em jî dê "Next" bikin. 

4. Dubare pencereyek tê vekirin û em dê vê bersîvê 
"Creat a naw answer file" hilbijêrin û dîsa "Next" 
bikin. 

5. Vê carê jî em dê vê bersîvê Installation 

wîndows unattended" hilbijêrin û "Next" bikin. 

6. Li wir em dê cura Wîndoesê hilbijêrin û "Next" 
bikin. 

7. Vê bersîvê "Fully automated" em dê hilbijêrin û 
"Next" bikin. 

8. Em vê bersîvê "No this answer file will be used 
to install from a CD" hilbijêrin û Next bikin. 

9. Di dawiyê de (I Accept .. )ê qebûl bikin 

û "Next" bikin. 

10. Li vir em bi dilê xwe de pirsan bibersivînin. Ew 
pirsene jî gelek asayî ne û bo mînak evên jêr in: 
Demjmêr, peyva derbasbûnê û "Srial Number"ê 
Wîndowsê. 

11. Piştî bersîvdana pirsan em dê "Finish"'ê bitikînin. 

Niha ev pergeyên ku me bi destve anîne ji navê 

"UNATTEND.TXT"'ê ve dê biguherînin bo navê 
"WINNT.SIF." Niha em dê "Flopy Disk"ê dixine nava 
"Flopy Driver"ê û pergeyê "WINNT.SIF"'ê kopy bikin 
nava filapiyê. 

Di dawiyê de hûn dikarin guhartinên xwe di nava wan 
de bikin û pergeya "WINNT.SIF" bi "Notepad"'ê 
bikeneve, li wir hûn dikarin guhartinan pêk bînin û piştre 
paşkevt bikin. Ji bo damezirandina Wîndowsê 
"patrition"'ê "format" bikin û li wir CD'ya Wîndowsê 
bixin nava CD xwenerê û Flopy Disk"ê jî bixin nava Filapî 
xwenerê û kompyutera xwe bicih bihêlin, bi tevahî karên 
xwe dike û sîstemeke nû ji bo we dadimezirîne. 




































